Luister: Pantser jou beursie só die feesseisoenHester van der Merwe. Hester van der Merwe is in November as die Finansiële Beplanningsinstituut (FPI) se finansiële beplanner van die jaar aangewys. Dié gesogte toekenning word beskou as die hoogste eer wat ŉ finansiële beplanner in Suid-Afrika kan verwerf en word gesien as die toppunt van sukses in hierdie bedryf. Die kandidate moes ŉ streng keuringsproses ondergaan en hul vaardighede en kundigheid ten toon stel deur middel van talle praktiese uitdagings. Van der Merwe vertel in ŉ onderhoud met Maroela Media sy het na skool regte studeer aan die Universiteit van Pretoria en het “per ongeluk” as finansiële beplanner begin werk. “Ek het uiteindelik besef die finansiële bedryf is waar ek hoort. Dit is my plek waar ek tuis voel en waar ek voel ek kan waarde toevoeg. Ek is baie entoesiasties oor finansiële beplanning en die belangrikheid daarvan.” Volgens Van der Merwe, wat reeds byna twee dekades se ervaring in die finansiële bedryf het, het elke mens ŉ unieke “geldstorie”. Sy wil mense graag help om dit te verstaan sodat hulle beheer van hulle finansies kan neem. “Omdat elkeen van ons met ŉ ander kleur bril op na geld kyk, bepaal dit hoe jy daaroor gaan voel en wat dit vir jou beteken. ŉ Mens moet ver teruggaan en kyk wat is jou eerste sinvolle herinnering van geld en wat is jou blindekolle. Dit sal ŉ invloed hê op hoe jy geld hanteer en daarop reageer en dan verander ŉ mens dit in ŉ storie sodat jy as ŉ derde persoon van buite af binnetoe kan kyk. Dit maak dit makliker, omdat dit soms ŉ baie moeilike onderwerp is om oor te praat.” In die lig van die moeilike finansiële jaar wat die meeste mense vanjaar beleef het sowel as die komende feesseisoen, het Van der Merwe ŉ rits praktiese wenke saamgestel om jou te help om jou rande te rek: Om Van der Merwe te kontak vir finansiële raad, skakel 012 348 1386.